钦定古今图书集成/明伦汇编/闺媛典/第038卷 > 皇清二 > 任元龄妻徐氏
## 钦定古今图书集成/明伦汇编/闺媛典/第038卷 > 皇清二 > 任元龄妻徐氏

按《萧山县志》：“徐氏，太学生任元龄妻。事翁姑以孝著。翁朝诤仕为衡阳丞，元龄随父在官，氏家居教二子云蛟、雷蛟，皆躬授章句。朝诤以藩工获谴，有司逮之急，时元龄未归，氏挺身就逮，神色不改。久之，事得解，氏孝愈著。云蛟后举孝廉，雷蛟髫年入邑校，早亡。妻史氏，年二十一，无子，亦善事姑。”